
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3

R E P U B L I K A    H R V A T S K A
R J E Š E N J E

		Trgovački sud u Rijeci, po sucu Veri Jelenović, odlučujući o prijedlogu Financijske agencije, Zagreb, Ulica grada Vukovara 70, Regionalni centar Rijeka, Podružnica Rijeka, Rijeka, F. Kurelca 8, OIB: 85821130368 za otvaranje stečajnog postupka nad dužnikom APARTHOTEL NOVALJA d.o.o. za turizam, ugostiteljstvo i djelatnost turističke agencije Novalja, Slatinska ulica 65, OIB: 25446855289, MBS: 040365734, dana 30. lipnja 2017. godine  

r i j e š i o    j e

I.		Utvrđuje se prekid postupka u gornjem pravnom predmetu.
II.		Postupak će se nastaviti nakon pravomoćnog okončanja postupka po dužnikovom prijedlogu za otvaranje predstečajnog postupka koji se pred ovim sudom vodi pod posl. br. St-178/2017. 

Obrazloženje
		Financijska agencija je u ovom predmetu podnijela zahtjev za otvaranje stečajnog postupka  nad dužnikom APARTHOTEL NOVALJA d.o.o. za turizam, ugostiteljstvo i djelatnost turističke agencije Novalja, Slatinska ulica 65, OIB: 25446855289, MBS: 040365734 dana 23. svibnja 2017.
		Međutim, dana 10. ožujka 2017. godine je dužnik predao ovom sudu prijedlog za otvaranje postupka predstečajne nagodbe. Prijedlog je zaprimljen pred ovim sudom pod posl. br. St-178/2017 koji postupak još nije pravomoćno okončan.
		Stoga je sud u ovome predmetu prekinuo postupak na temelju članka 213. u svezi sa člankom 12. Zakona o parničnom postupku (NN 53/91, 91/92, 112/99, 88/01, 117/03, 88/05, 2/07-Odluka USRH, 84/08, 96/08, 123/08 i 57/11), te sa člankom  10. Stečajnog zakona (objavljen u NN 71/15) do pravomoćnog okončanja postupka po dužnikovom prijedlogu za otvaranje postupka predstečajne nagodbe.
Rijeka, 30. lipnja 2017. godine
                                                                                         Sudac
                                                                                                         Vera Jelenović 
UPUTA O PRAVNOM LIJEKU:
	Protiv ovog rješenja nezadovoljna stranka može podnijeti žalbu u roku od 8 dana od dana primitka istog. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča sudova. Žalba se podnosi putem ovog suda u tri istovjetna primjerka, a o žalbi odlučuje Visoki trgovački sud Republike Hrvatske u Zagrebu.

